
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 58
din 26 martie 2015
privind aprobarea Studiului de fezabilitate, a indicatorilor tehnico-economici împreună
cu co-finanţarea proiectului: „Investiţii pentru  exploatarea şi întreţinerea sistemelor de
apă şi canalizare la nivelul ariei de operare a Operatorului Regional S.C. Compania
AQUASERV S.A. Tg-Mureş” finanţat parţial din disponibilul creat la nivelul proiectului
“Extinderea şi reabilitarea infrastructurii de apă şi apă uzată în judeţul Mureş
CCI nr. 2009 RO 161 PR 019” din cadrul POS Mediu, de către Municipiul Sighişoara
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5949/11.03.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare, respectiv prevederile O.U.G. nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, precum şi prevederile H.G. nr. 28/2008 privind aprobarea conţinutului cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiectivele de investiţii şi lucrări de investiţii;

Având în vedere prevederile Hotărârilor Consiliului Local Sighişoara nr. 185/28.10.2010 şi nr. 34/27.02.2014;

Având în vedere angajamentele asumate de România în cadrul Capitolului 22 – Mediu din Tratatul de aderare, programul Operaţional Sectorial de Mediu (POS Mediu);
Văzând Raportul de Specialitate al Serviciului Investiţii - Urmărire Contracte, Monitorizare Servicii de Utilităţi Publice, înregistrat cu nr. 5950/11.03.2015, prin care se propune aprobarea Studiului de fezabilitate, a indicatorilor tehnico-economici împreună cu co-finanţarea proiectului: „Investiţii pentru  exploatarea şi întreţinerea sistemelor de apă şi canalizare la nivelul ariei de operare a Operatorului Regional S.C. Compania AQUASERV S.A. Tg.-Mureş”, îndeplinindu-se prevederile legale, în acest sens;

Având în vedere avizele favorabile ale tuturor comisiilor pe domenii de specialitate;
În baza prevederilor art. 36 alin. (2) lit. „b” şi alin. (4) lit. „d”, art. 45 alin. (2) şi a art. 115  alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1. Se aprobă, în cadrul proiectului POS Mediu “Extinderea şi reabilitarea infrastructurii de apă şi apă uzată în judeţul Mureş”, următoarele documente:

Anexa 1 - Studiul de fezabilitate privind „Investiţii pentru  exploatarea şi întreţinerea sistemelor de apă şi canalizare la nivelul ariei de operare a Operatorului Regional S.C. Compania AQUASERV S.A. Tg.-Mureş”;

Anexa 2 - Indicatorii tehnici privind „Investiţii pentru  exploatarea şi întreţinerea sistemelor de apă şi canalizare la nivelul ariei de operare a Operatorului Regional S.C. Compania AQUASERV S.A. Tg.-Mureş”,  aferenţi Municipiului Sighişoara;.
Anexa 3 - Indicatorii economici privind „Investiţii pentru  exploatarea şi întreţinerea sistemelor de apă şi canalizare la nivelul ariei de operare a Operatorului Regional S.C. Compania AQUASERV S.A. Tg.-Mureş”,  aferenţi Municipiului Sighişoara;

Anexa 4 - Valoarea co-finanţări privind „Investiţii pentru  exploatarea şi întreţinerea sistemelor de apă şi canalizare la nivelul ariei de operare a Operatorului Regional S.C. Compania AQUASERV S.A. Tg.-Mureş”, aferentă Municipiului Sighişoara.

Anexele nr. 1 - 4, fac parte integrantă din prezenta hotărâre.
Art. 2. Se aprobă co-finanţarea proiectului de către Municipiul Sighişoara în valoare de 39.910,81 lei. Prezenta co-finantare se va asigura din economiile realizate la co-finantarea Proiectului iniţial, aprobată prin Hotărârile Consiliului Local Sighişoara nr. 185/28.10.2010 şi nr. 34/27.02.2014.
Art. 3. Se mandatează domnul Dan Eugen Bândea, reprezentantul Municipiului Sighişoara, pentru a vota în cadrul Adunării Generale a Asociaţiei de Dezvoltare Intercomunitară Aquainvest Mureş, în sensul art.1 din prezenta hotărâre.
Art. 4. Cu ducerea la îndeplinire a prevederilor prezentei hotărâri, se încredinţează Instituţia Primarului Municipiului Sighişoara, Viceprimarul Municipiului Sighişoara, Preşedintele Asociaţiei de Dezvoltare Intercomunitară Aquainvest Mureş şi conducerea S.C. Compania AQUASERV S.A. Tg. Mureş.
Art. 5. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş, Asociaţiei de Dezvoltare Intercomunitară AQUA INVEST MUREŞ, S.C. Compania AQUASERV S.A.Tg. Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

       Marieta Maria Fintoc 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Direcţia Economică;

  1 ex. Asociaţia de Dezvoltare Intercomunitară Aquainvest Mureş;

  1 ex. S.C. Compania AQUASERV S.A. Tg. Mureş;

  1 ex. S.C. Compania AQUASERV S.A. – Sucursala Sighişoara;

  2 ex. Serviciul Investiţii - Urmărire Contracte, Monitorizare Servicii de Utilităţi Publice.
12 ex. 

A.B./G.V.

